Κανονισμός (ΕΚ) αριθ. 285/2003 της Επιτροπής

της 14ης Φεβρουαρίου 2003

για την έκδοση πιστοποιητικών εισαγωγής για τα προϊόντα του τομέα του προβείου και αιγείου κρέατος στο πλαίσιο δασμολογικών ποσοστώσεων ΓΣΔΕ/ΠΟΕ που δεν είναι ειδικές ποσοστώσεις ανά χώρα, για το πρώτο τρίμηνο του 2003

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1439/95 της Επιτροπής, της 26ης Ιουνίου 1995, σχετικά με τους λεπτομερείς κανόνες εφαρμογής του κανονισμού (ΕΚ) αριθ. 2467/98 του Συμβουλίου για τις εισαγωγές και εξαγωγές προϊόντων στον τομέα του προβείου και αιγείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 272/2001(2), και ιδίως το άρθρο 16 παράγραφος 4,

Εκτιμώντας τα ακόλουθα:

(1) Ο κανονισμός (ΕΟΚ) αριθ. 1439/95 έχει καθορίσει, στον τίτλο ΙΙ Β, τις λεπτομέρειες εφαρμογής σε ό,τι αφορά τις εισαγωγές στο πλαίσιο δασμολογικών ποσοστώσεων που δεν είναι ειδικές ανά χώρα. Σύμφωνα με το άρθρο 16 παράγραφος 4 του κανονισμού (ΕΚ) αριθ. 1439/95, πρέπει να καθορισθεί σε ποιο βαθμό δύναται να δοθεί συνέχεια στις αιτήσεις εκδόσεως πιστοποιητικών εισαγωγής, οι οποίες κατατέθηκαν κατά το πρώτο τρίμηνο του έτους 2003.

(2) Σύμφωνα με το άρθρο 15 του κανονισμού (ΕΚ) αριθ. 1439/95, η ανώτατη ποσότητα που είναι διαθέσιμη για το πρώτο τρίμηνο του 2003 ισούται με το ένα τέταρτο της συνολικής ποσόστωσης για το τρέχον έτος. Συνεπώς, η διαθέσιμη ποσότητα είναι περιορισμένη, για το πρώτο τρίμηνο του 2003, σε 125 τόνους με τον αύξοντα αριθμό 09.4147 (χώρες της ομάδας 4) και σε 50 τόνους για τον αύξοντα αριθμό 09.4037 (χώρες της ομάδας 5), του παραρτήματος του κανονισμού (ΕΚ) αριθ. 2366/2002 της Επιτροπής, της 27ης Δεκεμβρίου 2002, για το άνοιγμα κοινοτικών δασμολογικών ποσοστώσεων το έτος 2003 για αιγοπρόβατα και κρέας αιγοπροβάτων(3).

(3) Όταν οι ποσότητες για τις οποίες έχουν υποβληθεί αιτήσεις πιστοποιητικών εισαγωγής είναι ανώτερες από τις ποσότητες που δύνανται να εισαχθούν κατ' εφαρμογή του άρθρου 15 του κανονισμού (ΕΚ) αριθ. 1439/95, πρέπει να μειωθούν οι ποσότητες αυτές κατά ενιαίο ποσοστό, σύμφωνα με το άρθρο 16 παράγραφος 4 στοιχείο β) του κανονισμού (ΕΚ) αριθ. 1439/95.

(4) Όταν οι ποσότητες για τις οποίες ζητήθηκαν πιστοποιητικά είναι κατώτερες ή ίσες με τις ποσότητες που προβλέπονται από τον κανονισμό (ΕΚ) αριθ. 1439/95, όλες οι αιτήσεις πιστοποιητικών γίνονται αποδεκτές.

(5) Οι ποσότητες που ζητήθηκαν μεταξύ της 1ης και της 10ης Ιανουαρίου 2003 ανέρχονται σε 33,967 τόνους για την ομάδα 4 και σε 129,333 τόνους για την ομάδα 5. Λαμβάνοντας υπόψη τις διαθέσιμες ποσότητες για το πρώτο τρίμηνο, το ποσοστό αποδοχής των αιτήσεων είναι 100 % για την ομάδα 4 και 38,6599 % για την ομάδα 5.

(6) Υπενθυμίζεται ότι τα πιστοποιητικά μπορούν να χρησιμοποιηθούν μόνο για τα προϊόντα που πληρούν όλες τις κτηνιατρικές διατάξεις που ισχύουν σήμερα στην Κοινότητα.

(7) Έχουν υποβληθεί αιτήσεις στη Γερμανία και στη Γαλλία για προϊόντα που κατάγονται από τη Νότιο Αφρική και στην Ελλάδα και την Ιταλία για προϊόντα που κατάγονται από τη Ναμίμπια,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η Γερμανία μπορεί να εκδώσει, σύμφωνα με το άρθρο 16, παράγραφος 5, του κανονισμού (ΕΚ) αριθ. 1439/95, τα πιστοποιητικά εισαγωγής που προβλέπονται στον τίτλο ΙΙ Β του κανονισμού (ΕΚ) αριθ. 1439/95 για τα οποία υποβλήθηκαν αιτήσεις από την 1η έως τις 10 Ιανουαρίου 2003. Οι επιτρεπόμενες ποσότητες είναι οι εξής:

Κράτος μέλος: Γερμανία - περίοδος από την 1η Ιανουαρίου ώς τις 31 Μαρτίου - Συνθήκες εισαγωγής

>ΘΕΣΗ ΠΙΝΑΚΑ>

Άρθρο 2

Η Ελλάδα μπορεί να εκδώσει, σύμφωνα με το άρθρο 16 παράγραφος 5 του κανονισμού (ΕΚ) αριθ. 1439/95, τα πιστοποιητικά εισαγωγής που προβλέπονται στον τίτλο ΙΙ Β του κανονισμού (ΕΚ) αριθ. 1439/95 για τα οποία υποβλήθηκαν αιτήσεις από την 1η έως τις 10 Ιανουαρίου 2003. Οι επιτρεπόμενες ποσότητες είναι οι εξής:

Κράτος μέλος: Ελλάδα - περίοδος από την 1η Ιανουαρίου έως τις 31 Μαρτίου - Συνθήκες εισαγωγής

>ΘΕΣΗ ΠΙΝΑΚΑ>

Άρθρο 3

Η Γαλλία μπορεί να εκδώσει, σύμφωνα με το άρθρο 16 παράγραφος 5 του κανονισμού (ΕΚ) αριθ. 1439/95, τα πιστοποιητικά εισαγωγής που προβλέπονται στον τίτλο ΙΙ Β του κανονισμού (ΕΚ) αριθ. 1439/95 για τα οποία υποβλήθηκαν αιτήσεις από την 1η έως τις 10 Ιανουαρίου 2003. Οι επιτρεπόμενες ποσότητες είναι οι εξής:

Κράτος μέλος: Γαλλία - περίοδος από την 1η Ιανουαρίου έως τις 31 Μαρτίου - Συνθήκες εισαγωγής

>ΘΕΣΗ ΠΙΝΑΚΑ>

Άρθρο 4

Η Ιταλία μπορεί να εκδώσει, σύμφωνα με το άρθρο 16 παράγραφος 5 του κανονισμού (ΕΚ) αριθ. 1439/95, τα πιστοποιητικά εισαγωγής που προβλέπονται στον τίτλο ΙΙ Β του κανονισμού (ΕΚ) αριθ. 1439/95 για τα οποία υποβλήθηκαν αιτήσεις από την 1η έως τις 10 Ιανουαρίου 2003. Οι επιτρεπόμενες ποσότητες είναι οι εξής:

Κράτος μέλος: Γαλλία - περίοδος από την 1η Ιανουαρίου έως τις 31 Μαρτίου - Συνθήκες εισαγωγής

>ΘΕΣΗ ΠΙΝΑΚΑ>

Άρθρο 5

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Αρχίζει να ισχύει στις 25 Ιανουαρίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Φεβρουαρίου 2003.

Για την Επιτροπή

J. M. Silva Rodríguez

Γενικός Διευθυντής Γεωργίας

(1) ΕΕ L 143 της 27.6.1995, σ. 7.

(2) ΕΕ L 41 της 10.2.2001, σ. 3.

(3) ΕΕ L 351 της 28.12.2002, σ. 73.